CELEX: 62022CN0169
Language: fi
Date: 2022-03-04 00:00:00
Title: Asia C-169/22: Ennakkoratkaisupyyntö, jonka Curtea de Apel Bucureşti (Romania) on esittänyt 4.3.2022 – Groenland Poultry SRL, selvitystilassa v. Agenția de Plăți și Intervenție pentru Agricultură – Centrul Județean Dâmbovița

7.6.2022   
            
            
               FI
            
            
               Euroopan unionin virallinen lehti
            
            
               C 222/14
            
         
      Ennakkoratkaisupyyntö, jonka Curtea de Apel Bucureşti (Romania) on esittänyt 4.3.2022 – Groenland Poultry SRL, selvitystilassa v. Agenția de Plăți și Intervenție pentru Agricultură – Centrul Județean Dâmbovița
      (Asia C-169/22)
      (2022/C 222/25)
      Oikeudenkäyntikieli: romania
      
         Ennakkoratkaisua pyytänyt tuomioistuin
      
      Curtea de Apel Bucureşti
      
         Pääasian asianosaiset
      
      
         Kantaja: Groenland Poultry SRL, selvitystilassa
      
         Vastaaja: Agenţia de Plăţi şi Intervenţie pentru Agricultură – Centrul Judeţean Dâmboviţa
      
         Ennakkoratkaisukysymykset
      
      
                  1)
               
               
                  Onko Euroopan maaseudun kehittämisen maatalousrahaston (maaseuturahaston) tuesta maaseudun kehittämiseen annetun neuvoston asetuksen (EY) N:o 1698/2005 soveltamista koskevista yksityiskohtaisista säännöistä 15.12.2006 annetun komission asetuksen (EY) N:o 1974/2006 (1) 47 artiklan 1 kohtaa tulkittava siten, että ”ylivoimaiset esteet tai poikkeukselliset olosuhteet” käsittävät myös tilanteen, jossa tuensaaja menettää oikeuden käyttää vuokraamiansa hyödykkeitä sen vuoksi, että vuokrasopimus on päättynyt vuokrattujen hyödykkeiden omistajan (vuokranantajan) maksukyvyttömyyden vuoksi?
               
            
                  2)
               
               
                  Onko Euroopan maaseudun kehittämisen maatalousrahaston (maaseuturahaston) tuesta maaseudun kehittämiseen annetun neuvoston asetuksen (EY) N:o 1698/2005 soveltamista koskevista yksityiskohtaisista säännöistä 15.12.2006 annetun komission asetuksen (EY) N:o 1974/2006 44 artiklan 2 kohdan a alakohtaa tulkittava suhteellisuusperiaatteen valossa siten, että siinä tapauksessa, että tuensaajan tila siirretään rahoituksen myöntämisen edellytyksenä annetun sitoumuksen täyttämisen aikana kokonaan tai osittain toiselle henkilölle ja tämä toinen tuensaaja, joka kylläkin on täyttänyt huomattavan osan sitoumuksesta, luopuu maataloustuotannostaan eikä ole tarkoituksenmukaista, että seuraaja jatkaa sitoumusta, toisen sitoumuksensaajan [oikeammin: tuensaajan] on palautettava saamansa tuki (tuki, joka koskee ajanjaksoa, jolloin se on itse ollut tuensaajana) vai onko sen palautettava myös ensimmäisen tuensaajan saama tuki?
               
            
                  3)
               
               
                  Mitkä ovat ne edellytykset, jotka kansallisen tuomioistuimen on otettava huomioon, kun se tulkitsee Euroopan maaseudun kehittämisen maatalousrahaston (maaseuturahaston) tuesta maaseudun kehittämiseen annetun neuvoston asetuksen (EY) N:o 1698/2005 soveltamista koskevista yksityiskohtaisista säännöistä 15.12.2006 annetun komission asetuksen (EY) N:o 1974/2006 44 artiklan 2 kohdan a alakohtaa arvioidakseen, onko ”tarkoituksenmukaista, että seuraaja jatkaa sitoumusta”?
               
            
         (1)  EUVL 2006, L 368, s. 15.